นริลญา กุลมงคลเพชร

นริลญา กุลมงคลเพชร (เกิด 26 มีนาคม พ.ศ. 2543) ชื่อเล่น ญดา เป็นนักแสดง นักร้อง และพิธีกรชาวไทย สังกัดสถานีวิทยุโทรทัศน์ไทยทีวีสีช่อง 3 มีผลงานสร้างชื่อจากภาพยนตร์เรื่อง ร่างทรง ละครซีรีส์ชุด ดวงใจเทวพรหม ตอน ขวัญฤทัย และซีรีส์เรื่อง สืบสันดาน

**ประวัติ**
นริลญา กุลมงคลเพชร เดิมมีชื่อว่า ณัฐธิดา ตรีชัยยะ (เบนซ์) แต่ภายหลังได้เปลี่ยนชื่อนามสกุล เพราะถือเคล็ดเรื่องสุขภาพ และช่วยส่งเสริมเรื่องงาน เกิดเมื่อวันที่ 26 มีนาคม พ.ศ. 2543 เป็นบุตรสาวคนเล็ก มีพี่ชาย 1 คน มีภูมิลำเนาอยู่ที่จังหวัดสุพรรณบุรี ก่อนที่จะย้ายไปอาศัยอยู่ที่จังหวัดอุทัยธานี เธอศึกษาระดับชั้นมัธยมศึกษาตอนต้นที่โรงเรียนกาญจนาภิเษกวิทยาลัย อุทัยธานี ต่อมา เธอสำเร็จการศึกษาระดับ ปวช. จาก วิทยาลัยเทคโนโลยีสยามบริหารธุรกิจ (SBAC) และสำเร็จการศึกษาระดับปริญญาตรีจาก วิทยาลัยนิเทศศาสตร์ มหาวิทยาลัยรังสิต (สาขาวิชาการสื่อสารการตลาดดิจิทัลและแบรนด์ดิ้ง) เกียรตินิยมอันดับ 1

เธอเริ่มเข้าสู่วงการบันเทิงจากการถ่ายแบบโฆษณาขณะที่เธอมีอายุเพียง 15 ปี และเริ่มเป็นที่รู้จักจาก เลิฟซิคเดอะซีรีส์ รักวุ่น วัยรุ่นแสบ ซีซัน 2 จากนั้นมีผลงานมิวสิกวิดีโอ โฆษณา ละคร พิธีกร และเพลง โดยเป็นส่วนหนึ่งของสมาชิกวงเจลาโต้ (Gelato) ของโมโนมิวสิก รุ่นแรก จากนั้น ญดา รับบทเป็น “มิ้ง“ ในภาพยนตร์เรื่อง ร่างทรง เป็นภาพยนตร์ร่วมทุนไทย-เกาหลี กำกับโดย บรรจง ปิสัญธนะกูล จากค่าย จีดีเอช กับโชว์บอกซ์ของประเทศเกาหลีใต้ และบริษัทนอร์เทิร์นครอส เพื่อรับบทบาทในภาพยนตร์เรื่องนี้ เธอได้เพิ่มน้ำหนัก 4 กิโลกรัมก่อนจะต้องลดน้ำหนักลงอีก 10 กิโลกรัม โดยมีนักโภชนาการคอยดูแลเรื่องอาหาร ซึ่งภาพยนตร์เรื่องนี้ก็ได้สร้างชื่อเสียงให้นริลญาเป็นอย่างมาก 
ต่อมาในปี พ.ศ. 2565 นริลญาได้เซ็นสัญญาเข้ามาเป็นนักแสดงนิวเจน ช่อง 3 เอชดี เปิดตัวละครเรื่องแรกในบทบาทนางเอกในซีรีส์ชุด ดวงใจเทวพรหม ตอน ขวัญฤทัย ซึ่งเป็นภาคต่อของซีรีส์ สุภาพบุรุษจุฑาเทพ ตอน คุณชายพุฒิภัทร ซึ่งละครเรื่องนี้ก็สร้างชื่อเสียงให้กับเธอเพิ่มมากขึ้น รวมถึงมีกระแสที่เรียกว่า "คู่จิ้น" กับพระเอกของเรื่องอย่าง ปณิธาน บุตรแก้ว อีกด้วย นอกจากนี้เธอได้รับบทเป็นนางเอกในละครเรื่อง กรงดอกสร้อย​ และได้ร่วมงานกับ Workpoint เป็นนางเอกละคร ​ผู้ใหญ่ลี ศรีบานเย็น​ ในปีเดียวกันนั้น ญดาได้รับบทเด่นในซีรีส์ สืบสันดาน ร่วมกับ ธีรพงศ์ เหลียวรักวงศ์, ชาตโยดม หิรัณยัษฐิติ, นุสบา ปุณณกันต์ และคลาวเดีย จักรพันธุ์ ในช่วงปลายปี 2567 เธอยังมีผลงานเพลง “น้ำมันพราย” ร้องคู่กับ ศรัณยู วินัยพานิช

**ผลงาน**

**ละครโทรทัศน์**
ผลงานในฐานะนักแสดงอิสระ
*ผลงานในฐานะนักแสดงช่อง 3 เอชดี

**ภาพยนตร์**

**ซีรีส์**

**พิธีกร**
 พิธีกรรายการ วิกนี้สีชมพู (พ.ศ. 2558 / ช่อง 3) - พิธีกร LDA World (Ladies of Digital Age) ทางยูทูบและเฟซบุ๊ก

**เพลง**
 เพลง ฝุ่น ในนาม "เบนซ์ Gelato"- เพลง หวานกับขม ในนาม "เบนซ์ Gelato" (Ost.Sugar Café เปิดตำรับรักนายหน้าหวาน​)​- เพลง เหมือนเธอยังอยู่​ ในนาม "เบนซ์ Gelato" (Ost.ตาสัมผัสผี​)​- เพลง มูให้เหลียว -​ ร้องร่วมกับ JAY DADDY - เพลง ถ้าเธอ OK (Ost.ขวัญฤทัย)​​- เพลง อย่าปล่อยมือ (ดวงใจเทวพรหม Sports Day)​ ร้องร่วมกับ คณาวุฒิ ไตรพิพัฒนพงษ์, ญีนา ซาลาส, ปณิธาน บุตรแก้ว, อิษยา ฮอสุวรรณ, เทศน์ เฮนรี ไมรอน, กองทัพ พีค, รัญชน์รวี เอื้อกูลวราวัตร, นพเก้า เดชาพัฒนคุณ และ ปุญญ์ปรีดี คุ้มพร้อม รอดสวาสดิ์- เพลง น้ำมันพราย ร้องร่วมกับ ไอซ์ ศรัณยู​- เพลง นากรักมาก (Ost.นากรักมาก...ม๊ากมาก)

**มิวสิกวิดีโอ**

**คอนเสิร์ต​**
 จุดรวมภณ First Stage Fan Meeting (เป็นแขกรับเชิญ​)- สามสีสันจร (กรงดอกสร้อย) - จังหวัดราชบุรี- ดวงใจเทวพรหม Sports Day รู้แพ้ รู้ชนะ รู้ใจคุณ- Dhevaprom Fan Con After Party- Lovelyplus New Collection Jelly Bearry Meet&Greet With YADA

**โฆษณา**
 พ.ศ. 2563 ธนาคาร TMB (ชุด"รักคงยังไม่พอ")- นมดัชมิลล์ 4 In 1- โฟมล้างหน้า ดร.มนตรี- ฟิตเชอร์แมนเฟรน  Fruit Team Black Currant- รองเท้านักเรียนนันยาง  Nanyang Sugar : Sweeter Step , Sweeter World- LINE MUSIC- Rejoice- โออิชิ- แป้ง บีบีแคร์- อูมามิ- PEPSI BLUE
พรีเซนเตอร์- อาหารแมว Petheria- บีลีฟ ไลโปโซมอล วิตามินซี Beleaf Liposomal Vitamin C- คอนแทคเลนส์​ Lovelyplus set Jelly bearry- Vivo Y200 5G- แว่นตา TOP CHAROEN PERCY EYEWEAR- APEX Hospital and Clinic - กาแฟ D7 ดีเซเว่น- Lolane Natura Hair Treatment- ฯลฯ

**รางวัล**

**อ้างอิง**

**แหล่งข้อมูลอื่น**
 yadarilya- yadarilya- yadarilya-  yadarilya ที่ยูทูบ- yadarilya
หมวดหมู่:บุคคลที่เกิดในปี พ.ศ. 2543
หมวดหมู่:บุคคลจากจังหวัดสุพรรณบุรี
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:นักแสดงสังกัดช่อง 3 เอชดี
หมวดหมู่:นักร้องหญิงชาวไทย
หมวดหมู่:ศิลปินจากจังหวัดสุพรรณบุรี
หมวดหมู่:นักร้องป็อปไทย
หมวดหมู่:นักแสดงหญิงชาวไทย
หมวดหมู่:นักแสดงจากจังหวัดสุพรรณบุรี
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นางแบบไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:พุทธศาสนิกชนชาวไทย
หมวดหมู่:เจลาโต้
หมวดหมู่:ศิลปินสังกัดอีทูไนน์มิวสิคไอเดนติตี้
หมวดหมู่:ผู้ชนะรางวัลนักแสดงนำหญิงยอดเยี่ยมสุพรรณหงส์